**Hampurin taidehalli** (saks. *Hamburger Kunsthalle*) on taidemuseo, joka sijaitsee Hampurissa Saksassa. Museo on erikoistunut hampurilaiseen taiteeseen 1300-luvulla, hollantilaisiin ja 1500-1600-luvun flaamilaisiin taiteilijoihin, ranskalaiseen ja saksalaiseen 1800-luvun taiteeseen sekä nykytaiteeseen.

Museo koostuu kolmesta toisiinsa liittyvästä rakennuksesta, jotka ovat Hampurin keskustassa lähellä metron pääasemaa.

Historia
--------

Ensimmäinen museorakennus rakennettiin vuosina 1863—1869. Toinen rakennus valmistui vuonna 1919. Uusin osa on ollut rakenteilla vuodesta 1976 vuoteen 1997.

Ensimmäinen johtaja Alfred Lichtwark nimitettiin tehtäväänsä vuonna 1889. Lichtwark toi museolle maailmanlaajuista mainetta löytämällä uudelleen merkittävät gotiikan ajan hampurilaiset maalarit Mestari Francken ja Mestari Bertramin sekä romantiikan ajan maalarit Rungen ja Friedrichin. Hän myös hankki museoon näiden taiteilijoiden teoksia. Hän laajensi myös monien uudempien taiteilijoiden, kuten ranskalaisten impressionistien teosten kokoelmaa museossa.

Lichtwarkin seuraaja Gustav Paul aloitti vuonna 1914. Hänen aikanaan museota laajennettiin uudella rakennuksella, mikä olikin tarpeen tilanpuutteen vuoksi. Muuton yhteydessä hän järjesti kokoelmat uudelleen. Uudempi ekspressionistinen taide ja modernismi ei ollut Paulin alaa, mutta siitä huolimatta hän hankki museolle Édouard Manet'n maalauksen *Nana*, joka on nykyisin yksi museon kokoelmien merkittävimmistä teoksista.

Kokoelmat
---------

Galerie der Gegenwart
Museossa on merkittävä kokoelma 1800-luvun maalauksia eri taiteilijoilta, kuten Max Liebermannilta, Philipp Otto Rungelta, Caspar David Friedrichiltä ja Adolph von Menzeliltä. Gallerie der Gegenwart omistautuu moderneille taiteilijoille, kuten Pablo Picassolle, Paul Kleelle ja Max Beckmannille, sekä vuoden 1945 jälkeiselle taiteelle.

* Mestari Bertram: Grabow-alttari 1383.Mestari Bertram: Grabow-alttari 1383.
* Versio Edvard Munchin Madonnasta. Öljymaalaus 90 cm × 71 cm.Versio Edvard Munchin Madonnasta. Öljymaalaus 90 cm × 71 cm.
* Edvard Munch: Tyttöjä sillalla, 1901Edvard Munch: *Tyttöjä sillalla*, 1901
* Caspar David Friedrich: Jäämeri 1824, öljymaalaus 96,7 x 126,9 cm.Caspar David Friedrich: Jäämeri 1824, öljymaalaus 96,7 x 126,9 cm.
* Caspar David Friedrich: Vaeltaja sumumeren yllä 1818, öljy 98,4 x 74,8 cm.Caspar David Friedrich: Vaeltaja sumumeren yllä 1818, öljy 98,4 x 74,8 cm.
* Rosa Bonheur: Changement de pâturages, Laitumen vaihto, 1863. Öljy 64 x 100 cm.Rosa Bonheur: *Changement de pâturages*, *Laitumen vaihto*, 1863. Öljy 64 x 100 cm.
* Édouard Manet: Nana 1877Édouard Manet: *Nana* 1877
* Max Liebermann: Terrasse des Restaurants Jacob in Nienstedten an der Elbe, 1902Max Liebermann: Terrasse des Restaurants Jacob in Nienstedten an der Elbe, 1902
* Paul Gauguin: Jeunes baigneurs bretons 1888.Paul Gauguin:   
*Jeunes baigneurs bretons* 1888.
* Franz Marc: Elefantti 1907, liitupiirustus.Franz Marc: *Elefantti* 1907, liitupiirustus.
* Ernst Ludwig Kirchner: Selbstbildnis mit Modell, öljymaalaus 1910Ernst Ludwig Kirchner: *Selbstbildnis mit Modell*, öljymaalaus 1910
* Franz Marc: Affenfries öljymaalaus 1911Franz Marc: *Affenfries* öljymaalaus 1911
* Ernst Ludwig Kirchner: Das Wohnzimmer, 1921Ernst Ludwig Kirchner: *Das Wohnzimmer*, 1921
* Paul Klee: Kultakala, öljy ja akvarelli paperille 1925Paul Klee: *Kultakala*, öljy ja akvarelli paperille 1925
* Paul Klee: Revolution des Viadukts, 1937Paul Klee: *Revolution des Viadukts*, 1937

Lähteet
-------

1. 1 2  archINFORM
2. 1 2  The History of the Hamburg Kunsthalle Hampuri:  Hampurin taidehalli.  Arkistoitu 19.4.2005. Viitattu 15.11.2009.
3. ↑  Hampurin taidehalli (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hampurin taidehalli**.
* Hampurin taidehallin kotisivut